Държавен вестник, бр. 46, 2002 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  46
(4) Председателят на ДАМТН в 7-дневен срок
от издаването на заповедта за отменяне писме-
но уведомява производителя или вносителя за
отмяната на одобряването на типа на средства-
та за измерване.
Чл. 37. Отмяната на одобряването се вписва
в регистъра на одобрените за използване типо-
ве средства за измерване и информация за това
се публикува в официалния бюлетин на ДАМТН.
Раздел III
Първоначална и последваща проверка на
средства за измерване
Чл. 38. Първоначалните и последващите
проверки на средства за измерване се извърш-
ват от ДАМТН чрез Главна дирекция “Мерки и
измервателни уреди” или от оправомощени от
председателя на ДАМТН лица.
Чл. 39. (1) Първоначална проверка на сред-
ства за измерване от одобрен тип и на средства
за измерване, които не подлежат на одобряване
на типа, се извършва с цел пускането им на
пазара и/или в действие и се удостоверява със
знаци за първоначална проверка.
(2) Първоначалната проверка на средства за
измерване има срок на валидност до края на
календарната година, следваща годината на
проверката, освен ако в наредбата по чл. 28 е
определен друг срок.
Чл. 40. Лицата, които произвеждат или вна-
сят средства за измерване, са длъжни да ги заявят
и представят в ДАМТН или пред избрано от тях
лице, оправомощено за извършване на проверка.
Чл. 41. Средствата за измерване, за които при
първоначална проверка се установи, че не съ-
ответстват на одобрения тип или на изисквани-
ята към тях, не се пускат на пазара и/или в дей-
ствие, докато производителят или вносителят
не ги приведе в съответствие.
Чл. 42. (1) Първоначалната проверка на сред-
ства за измерване, внесени от държава—членка
на Европейския съюз, маркирани от компетен-
тен орган със знак за съответствие с одобрения
тип и/или с изискванията на директива на Евро-
пейския съюз за съответните средства за измер-
ване, се извършва чрез проверка на извадка от
партидата на тези средства за измерване.
(2) Резултатите от първоначалната проверка
на средства за измерване се признават, ако про-
верката е извършена от компетентен орган на
друга държава, с която Република България има
подписано споразумение за взаимно признаване.
Чл. 43. (1) Последваща проверка се извърш-
ва на средствата за измерване в употреба и се
удостоверява със знаци за последваща проверка.
(2) Последващата проверка се извършва
периодично или след ремонт на средствата за
измерване.
(3) Последващата проверка се извършва
преди изтичането на срока на валидност на
първоначалната или периодичната проверка в
случай на унищожаване на знака или по жела-
ние на лицето, което използва средството за
измерване.
(4) Периодичността на проверките по ал. 2 се
определя със заповед на председателя на ДАМТН
и се обявява в официалния бюлетин на ДАМТН.
Чл. 44. Лицата, които използват средства за
измерване, са длъжни:
1. да осигуряват техническата им изправност
и правилната употреба и да ги използват по пред-
назначение;
2. да не променят съответствието им с одоб-
рения тип или с изискванията към тях;
3. да ги заявяват и представят за последваща
проверка в ДАМТН или пред избрано от тях
лице, оправомощено за проверка;
4. да не използват средства за измерване без
знаците по чл. 35, чл. 39, ал. 1 и чл. 43, ал. 1.
Чл. 45. Лицата, които ремонтират средства
за измерване, са длъжни при ремонта да запа-
зят съответствието им с одобрения тип или с
изискванията към тях и да ги заявят и предста-
вят за последваща проверка след ремонта.
Чл. 46. Лицата, които извършват проверка
на средства за измерване, трябва:
1. да разполагат с еталони и сертифицирани
сравнителни материали, спомагателно оборуд-
ване и помещения или подвижни лаборатории
с осигурени условия в тях, които да позволяват
прилагането на методите, определени в наред-
бата по чл. 28;
2. да използват еталони и средства за измер-
ване с осигурена проследимост и сертифицира-
ни сравнителни материали в срок на годност;
3. да разполагат със специалисти с подходя-
що образование и квалификация;
4. да имат функционираща система за управ-
ление на качеството.
Раздел IV
Оправомощаване на лица за проверка
на средства за измерване
Чл. 47. (1) За извършване на проверка на сред-
ства за измерване се оправомощават лица, които:
1. са регистрирани по Търговския закон или
са създадени по силата на нормативен акт;
2. са трета независима страна за проверки-
те, за които кандидатстват;
3. отговарят на изискванията на чл. 46.
(2) Изискването по ал. 1, т. 2 не се отнася за
производители на средства за измерване, които
имат сертифицирана система за управление на
качеството и кандидатстват за оправомощава-
не на първоначална проверка на произведени
от тях средства за измерване.
Чл. 48. Лицата, които кандидатстват за оп-
равомощаване, подават в ДАМТН заявление, в
което посочват вида на проверките и средства-
та за измерване, за които желаят да бъдат опра-
вомощени.
Чл. 49. (1) Председателят на ДАМТН се
произнася по заявлението за оправомощаване
в срок до два месеца от датата на подаването
му, като уведомява заявителя.
(2) При констатиране на несъответствие с
изискванията по чл. 47 ДАМТН писмено уведо-
мява заявителя и определя срок за тяхното от-
страняване, който не може да бъде по-малък от
един месец.